CELEX: 
Language: el
Date: 2019-12-17 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΟΔΗΓΙΑ (EE) .../… ΤΗΣ ΕΠΙΤΡΟΠΗΣ για την τροποποίηση, με σκοπό την προσαρμογή στην επιστημονική και τεχνική πρόοδο, του παραρτήματος III της οδηγίας 2011/65/ΕΕ του Ευρωπαϊκού Κοινοβουλίου και του Συμβουλίου όσον αφορά εξαίρεση για το εξασθενές χρώμιο ως αντιδιαβρωτικό του ψυκτικού συστήματος από ανθρακούχο χάλυβα στα ψυγεία απορρόφησης

ΕΥΡΩΠΑΪΚΗ
                            ΕΠΙΤΡΟΠΗ
                                                   Βρυξέλλες, 17.12.2019
                                                   C(2019) 9099 final
             ΚΑΤ’ ΕΞΟΥΣΙΟΔΟΤΗΣΗ ΟΔΗΓΙΑ (EE) .../… ΤΗΣ ΕΠΙΤΡΟΠΗΣ
                                      της 17.12.2019
   για την τροποποίηση, με σκοπό την προσαρμογή στην επιστημονική και τεχνική πρόοδο,
    του παραρτήματος III της οδηγίας 2011/65/ΕΕ του Ευρωπαϊκού Κοινοβουλίου και του
      Συμβουλίου όσον αφορά εξαίρεση για το εξασθενές χρώμιο ως αντιδιαβρωτικό του
          ψυκτικού συστήματος από ανθρακούχο χάλυβα στα ψυγεία απορρόφησης
                     (Κείμενο που παρουσιάζει ενδιαφέρον για τον ΕΟΧ)
EL                                                                                    EL
 ---pagebreak---                                          ΑΙΤΙΟΛΟΓΙΚΗ ΕΚΘΕΣΗ
   1.        ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
   Η παρούσα κατ’ εξουσιοδότηση οδηγία της Επιτροπής τροποποιεί, με σκοπό την προσαρμογή
   στην τεχνική πρόοδο, το παράρτημα ΙΙΙ της οδηγίας 2011/65/ΕΕ του Ευρωπαϊκού
   Κοινοβουλίου και του Συμβουλίου για τον περιορισμό της χρήσης ορισμένων επικίνδυνων
   ουσιών σε ηλεκτρικό και ηλεκτρονικό εξοπλισμό (αναδιατύπωση)1 (RoHS 2) όσον αφορά
   εξαίρεση για ειδικές εφαρμογές που περιέχουν εξασθενές χρώμιο.
   Η οδηγία RoHS 2 περιορίζει τη χρήση ορισμένων επικίνδυνων ουσιών σε ηλεκτρικό και
   ηλεκτρονικό εξοπλισμό, όπως προβλέπεται στο άρθρο 4. Η εν λόγω πράξη τέθηκε σε ισχύ
   στις 21 Ιουλίου 2011.
   Οι ουσίες που υπόκεινται επί του παρόντος σε περιορισμό, όπως παρατίθενται στο
   παράρτημα II της οδηγίας RoHS 2, είναι οι ακόλουθες: μόλυβδος, υδράργυρος, κάδμιο,
   εξασθενές χρώμιο, πολυβρωμοδιφαινύλια (PBB), πολυβρωμοδιφαινυλαιθέρες (PBDE),
   φθαλικό δις(2-αιθυλεξύλιο) (DEHP), φθαλικό βενζύλιο βουτύλιο (BBP), φθαλικό διβουτύλιο
   (DBP) και φθαλικό διισοβουτύλιο (DIBP). Τα παραρτήματα III και IV της οδηγίας RoHS 2
   παραθέτουν τα υλικά και τα κατασκευαστικά στοιχεία ηλεκτρικού και ηλεκτρονικού
   εξοπλισμού («ΗΗΕ») για ειδικές εφαρμογές οι οποίες εξαιρούνται από τον περιορισμό
   χρήσης ουσιών του άρθρου 4 παράγραφος 1 της οδηγίας RoHS 2.
   Το άρθρο 5 περιέχει διατάξεις για την προσαρμογή των παραρτημάτων III και IV στην
   επιστημονική και τεχνική πρόοδο (προσθήκη, ανανέωση, τροποποιήσεις και ανάκληση
   εξαιρέσεων). Σύμφωνα με το άρθρο 5 παράγραφος 1 στοιχείο α), στα παραρτήματα III και IV
   προστίθενται εξαιρέσεις μόνον εφόσον η προσθήκη αυτή δεν αποδυναμώνει την προστασία
   του περιβάλλοντος και της υγείας που παρέχεται από τον κανονισμό (ΕΚ) αριθ. 1907/20062
   και εφόσον συντρέχει μια από τις ακόλουθες προϋποθέσεις: η εξάλειψη ή υποκατάστασή τους
   με αλλαγές στον σχεδιασμό ή με υλικά και κατασκευαστικά στοιχεία που δεν απαιτούν τη
   χρησιμοποίηση υλικών ή ουσιών που αναφέρονται στο παράρτημα II είναι επιστημονικώς ή
   τεχνικώς ανέφικτη· δεν διασφαλίζεται η αξιοπιστία των υποκατάστατων· ή οι συνολικές
   αρνητικές επιπτώσεις της υποκατάστασης για το περιβάλλον, την υγεία και την ασφάλεια των
   καταναλωτών ενδέχεται να είναι σημαντικότερες από τα συνολικά οφέλη της για το
   περιβάλλον, την υγεία και την ασφάλεια των καταναλωτών.
   Επιπροσθέτως, το άρθρο 5 παράγραφος 1 προβλέπει ότι η Ευρωπαϊκή Επιτροπή (η
   «Επιτροπή») περιλαμβάνει στους καταλόγους των παραρτημάτων III και ΙV υλικά και
   κατασκευαστικά στοιχεία ΗΗΕ για ειδικές εφαρμογές μέσω επιμέρους κατ’ εξουσιοδότηση
   πράξεων σύμφωνα με το άρθρο 20. Το άρθρο 5 παράγραφος 3 και το παράρτημα V
   καθορίζουν τη διαδικασία υποβολής αίτησης για τη χορήγηση, την ανανέωση ή την
   ανάκληση εξαίρεσης.
   2.        ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
   Μετά τη δημοσίευση της οδηγίας RoHS 2, η Επιτροπή έχει λάβει πολλά 3 αιτήματα από
   οικονομικούς φορείς, σύμφωνα με τις διατάξεις του άρθρου 5 παράγραφος 3 και του
   παραρτήματος V, τόσο για τη χορήγηση νέων εξαιρέσεων όσο και για την ανανέωση
   υφιστάμενων εξαιρέσεων.
   1
           ΕΕ L 174 της 1.7.2011, σ. 88.
   2
           ΕΕ L 396 της 30.12.2006, σ. 1.
   3
           Ο              κατάλογος            είναι           διαθέσιμος   στη    διεύθυνση:
           http://ec.europa.eu/environment/waste/rohs_eee/adaptation_en.htm
EL                                                      1                                     EL
 ---pagebreak---    Η υφιστάμενη εξαίρεση 9 στο παράρτημα III επιτρέπει τη χρήση του εξασθενούς χρωμίου ως
   αντιδιαβρωτικού του ψυκτικού συστήματος από ανθρακούχο χάλυβα. Τον Ιανουάριο του
   2015 η Επιτροπή έλαβε μία αίτηση για ανανέωση της εν λόγω εξαίρεσης. Μολονότι η
   προβλεπόμενη ημερομηνία λήξης ισχύος της εξαίρεσης 9 ήταν η 21η Ιουλίου 2016 για τις
   κατηγορίες 1 έως 7 και 104, σύμφωνα με τις απαιτήσεις της οδηγίας RoHS (άρθρο 5
   παράγραφος 5 δεύτερο εδάφιο), η εξαίρεση εξακολουθεί να ισχύει έως ότου η Επιτροπή
   αποφασίσει επί της αίτησης ανανέωσης.
   Η Επιτροπή, προκειμένου να αξιολογήσει την αίτηση εξαίρεσης, διεξήγαγε μελέτη για να
   διενεργηθεί η απαιτούμενη τεχνική και επιστημονική αξιολόγηση, καθώς και διαδικτυακή
   ανοιχτή διαβούλευση διάρκειας οκτώ εβδομάδων με τα ενδιαφερόμενα μέρη5 σχετικά με την
   αίτηση. Στη διαβούλευση με τα ενδιαφερόμενα μέρη υποβλήθηκε μία απάντηση.
   Η τελική έκθεση που περιέχει την αξιολόγηση της αίτησης έχει δημοσιευτεί6· τα
   ενδιαφερόμενα μέρη έχουν ενημερωθεί σχετικά.
   Στη συνέχεια, η Επιτροπή ζήτησε τη γνώμη, σε γραπτή μορφή, της ομάδας εμπειρογνωμόνων
   των κρατών μελών για τις κατ’ εξουσιοδότηση πράξεις βάσει της RoHS 27. Οι
   εμπειρογνώμονες συμφώνησαν με το σχέδιο που υπέβαλε η Επιτροπή, με τη μεγάλη
   πλειοψηφία να απέχει από την ψηφοφορία. Σύμφωνα με τις κατευθυντήριες γραμμές για τη
   βελτίωση της νομοθεσίας, το σχέδιο της κατ’ εξουσιοδότηση οδηγίας δημοσιεύθηκε στη
   διαδικτυακή πύλη για τη βελτίωση της νομοθεσίας επί τέσσερις εβδομάδες, προς σχολιασμό
   από το κοινό. Δεν ελήφθησαν παρατηρήσεις. Όλες οι ενέργειες που απαιτούνται για
   εξαιρέσεις από τον περιορισμό χρήσης ουσιών σύμφωνα με το άρθρο 5 παράγραφοι 3 έως 7
   έχουν πραγματοποιηθεί8. Το Συμβούλιο και το Ευρωπαϊκό Κοινοβούλιο ενημερώθηκαν
   σχετικά με όλες τις δραστηριότητες.
   Η τελική έκθεση επισήμανε συγκεκριμένα τις ακόλουθες τεχνικές πληροφορίες και την
   ακόλουθη αξιολόγηση:
           Το εξασθενές χρώμιο [Cr(VI)] δρα ως αντιδιαβρωτικό του ψυκτικού συστήματος
            από ανθρακούχο χάλυβα στα ψυγεία απορρόφησης. Χρησιμοποιείται για τη
            δημιουργία επίστρωσης στην εσωτερική επιφάνεια των χαλύβδινων σωλήνων με
            σκοπό την προστασία τους από το ψυκτικό διάλυμα που περιέχει διαβρωτική
            αμμωνία.
           Υποκατάστατο του Cr(VI) έχει καταστεί διαθέσιμο για τα ψυγεία απορρόφησης που
            χρησιμοποιούν εφαρμογές στις οποίες ο αναγεννητής λειτουργεί σε χαμηλές
            θερμοκρασίες (περίπου 140-180 °C). Εκτιμάται ότι για την υποκατάσταση σε άλλες
            εφαρμογές που χρησιμοποιούν αναγεννητή σε υψηλότερες θερμοκρασίες θα
   4
          Ειδικότερα, οι κατηγορίες αυτές είναι οι εξής: 1. μεγάλες οικιακές συσκευές· 2. μικρές οικιακές
          συσκευές· 3. εξοπλισμός τεχνολογίας πληροφοριών και τηλεπικοινωνιών· 4. καταναλωτικά είδη· 5.
          είδη φωτισμού· 6. ηλεκτρικά και ηλεκτρονικά εργαλεία· 7. παιχνίδια και εξοπλισμός αναψυχής και
          αθλητισμού· 10. αυτόματοι διανομείς. Οι κατηγορίες ΗΗΕ απαριθμούνται στο παράρτημα I της
          οδηγίας RoHS.
   5
          Περίοδος διαβούλευσης: από τις 21.8.2015 έως τις 16.10.2015.
   6
          https://bookshop.europa.eu/en/assistance-to-the-commission-on-technological-socio-economic-and-
          cost-benefit-assessment-related-to-exemptions-from-the-substance-restrictions-in-electrical-and-
          electronic-equipment-pbKH0416554/
   7
          Οι διαβουλεύσεις πραγματοποιήθηκαν από τις 14 Δεκεμβρίου 2018 έως τις 21 Ιανουαρίου 2019.
   8
          Στον ιστότοπο της Επιτροπής παρατίθεται ο κατάλογος των απαιτούμενων διοικητικών ενεργειών.
          Ενημέρωση για το στάδιο στο οποίο βρίσκεται η διαδικασία για κάθε σχέδιο κατ’ εξουσιοδότηση
          πράξης είναι διαθέσιμη στο διοργανικό μητρώο των κατ’ εξουσιοδότηση πράξεων, στη διεύθυνση
          https://webgate.ec.europa.eu/regdel/#/home.
EL                                                       2                                                 EL
 ---pagebreak---             χρειαστεί να παρέλθει μεγαλύτερο χρονικό διάστημα, καθώς η αξιοπιστία των
            εναλλακτικών επιλογών είναι ακόμη υπό αξιολόγηση.
   Τα αποτελέσματα της αξιολόγησης για τις κατηγορίες 1 έως 7 και 10 δείχνουν ότι το αίτημα
   εξαίρεσης σχετικά με την καταχώριση 9 του παραρτήματος ΙΙΙ πληροί τουλάχιστον ένα από
   τα σχετικά κριτήρια που καθορίζονται στο άρθρο 5 παράγραφος 1 στοιχείο α).
   Για να πραγματοποιηθεί διάκριση μεταξύ εφαρμογών με αναγεννητές χαμηλών
   θερμοκρασιών, αφενός, και υψηλών θερμοκρασιών, αφετέρου, και για να συνάδει η εξαίρεση
   με τις αντίστοιχες άδειες βάσει του κανονισμού REACH9, η διατύπωση της ισχύουσας
   εξαίρεσης χωρίστηκε σε δύο επιμέρους καταχωρίσεις. Δεδομένου ότι η θερμοκρασία του
   αναγεννητή θα μπορούσε να προσαρμοστεί εύκολα μέσω της πίεσης λειτουργίας, η
   θερμοκρασία δεν θεωρήθηκε επαρκώς αξιόπιστη παράμετρος για τους σκοπούς της επιβολής
   της οδηγίας RoHS. Αντιθέτως, η ισχύς εισόδου, η οποία συνδέεται στενά με τη θερμοκρασία
   βρασμού, θεωρείται ότι αποτελεί παράμετρο που παρακολουθείται πιο εύκολα και είναι πιο
   αξιόπιστη όσον αφορά την εκπροσώπηση των διαφόρων κατηγοριών εφαρμογών.
   Δεδομένου ότι έχουν καταστεί διαθέσιμα αξιόπιστα υποκατάστατα για εφαρμογές με ισχύ
   εισόδου < 75 W (που αντιστοιχούν σε προϊόντα με αναγεννητή σε χαμηλές θερμοκρασίες), η
   εξαίρεση θα παύσει να ισχύει 12 μήνες μετά τη δημοσίευση της παρούσας
   κατ’ εξουσιοδότηση οδηγίας στην Επίσημη Εφημερίδα της Ευρωπαϊκής Ένωσης, σύμφωνα με
   το άρθρο 5 παράγραφος 6 της οδηγίας RoHS.
   Για εφαρμογές με ισχύ εισόδου ≥ 75 W και για συστήματα που λειτουργούν πλήρως με μη
   ηλεκτρικούς θερμαντήρες (που αντιστοιχούν σε εφαρμογές με αναγεννητή σε υψηλές
   θερμοκρασίες), δικαιολογείται περίοδος ισχύος της εξαίρεσης έως τις 21 Ιουλίου 2021, η
   οποία μπορεί να ανανεωθεί σύμφωνα με το άρθρο 5 παράγραφος 2 πρώτο εδάφιο.
   Η εξαίρεση συνάδει με τις άδειες REACH REACH/17/7/0 – REACH/17/7/3. Δεν
   αναμένονται αρνητικές κοινωνικοοικονομικές επιπτώσεις λόγω της υποκατάστασης για τη
   χορηγούμενη περίοδο ισχύος. Επιπλέον, δεν αναμένεται να υπάρξουν αρνητικές επιπτώσεις
   στην καινοτομία.
   Για άλλες κατηγορίες πλην των κατηγοριών 1 έως 7 και 10, η υφιστάμενη εξαίρεση
   παραμένει ως έχει σύμφωνα με τις περιόδους ισχύος που ορίζονται στο άρθρο 5
   παράγραφος 2. Η εν λόγω εξαίρεση δεν αποδυναμώνει την προστασία του περιβάλλοντος και
   της υγείας που παρέχεται από τον κανονισμό (ΕΚ) αριθ. 1907/2006 (REACH), σύμφωνα με
   το άρθρο 5 της οδηγίας 2011/65/ΕΕ.
   3.       ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
   Η κατ’ εξουσιοδότηση οδηγία προβλέπει εξαίρεση από τους περιορισμούς του άρθρου 4
   παράγραφος 1 για τη χρήση εξασθενούς χρωμίου σε ειδικές εφαρμογές, η οποία θα
   καταχωριστεί στο παράρτημα III της οδηγίας 2011/65/EΕ.
   Η πράξη είναι κατ’ εξουσιοδότηση οδηγία, όπως ορίζει η οδηγία 2011/65/ΕΕ, και,
   ειδικότερα, πληροί τις σχετικές απαιτήσεις του άρθρου 5 παράγραφος 1 στοιχείο α) της εν
   λόγω οδηγίας.
   Σκοπός της κατ’ εξουσιοδότηση οδηγίας είναι, αφενός, η συμβολή στην προστασία της
   ανθρώπινης υγείας και του περιβάλλοντος και, αφετέρου, η προσέγγιση των διατάξεων για τη
   λειτουργία της εσωτερικής αγοράς στον τομέα του ηλεκτρικού και ηλεκτρονικού εξοπλισμού·
   προς τούτο επιτρέπει τη χρήση κατά τα άλλα απαγορευμένων ουσιών για ειδικές εφαρμογές,
   9
          Απόφαση C(2017) 665 της Επιτροπής.
EL                                             3                                            EL
 ---pagebreak---    σύμφωνα με τις διατάξεις και υπό τους όρους της οδηγίας RoHS 2 και με τη διαδικασία που
   αυτή προβλέπει για την προσαρμογή των παραρτημάτων III και IV στην επιστημονική και
   τεχνική πρόοδο.
   Σύμφωνα με την αρχή της αναλογικότητας, το μέτρο δεν υπερβαίνει τα αναγκαία για την
   επίτευξη του στόχου του.
   Η πρόταση δεν έχει επιπτώσεις στον προϋπολογισμό της ΕΕ.
EL                                            4                                            EL
 ---pagebreak---              ΚΑΤ’ ΕΞΟΥΣΙΟΔΟΤΗΣΗ ΟΔΗΓΙΑ (EE) .../… ΤΗΣ ΕΠΙΤΡΟΠΗΣ
                                          της 17.12.2019
   για την τροποποίηση, με σκοπό την προσαρμογή στην επιστημονική και τεχνική πρόοδο,
     του παραρτήματος III της οδηγίας 2011/65/ΕΕ του Ευρωπαϊκού Κοινοβουλίου και του
       Συμβουλίου όσον αφορά εξαίρεση για το εξασθενές χρώμιο ως αντιδιαβρωτικό του
           ψυκτικού συστήματος από ανθρακούχο χάλυβα στα ψυγεία απορρόφησης
                         (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2011/65/ΕΕ του Ευρωπαϊκού Κοινοβουλίου και του Συμβουλίου,
   της 8ης Ιουνίου 2011, για τον περιορισμό της χρήσης ορισμένων επικίνδυνων ουσιών σε
   ηλεκτρικό και ηλεκτρονικό εξοπλισμό10, και ιδίως το άρθρο 5 παράγραφος 1 στοιχείο α),
   Εκτιμώντας τα ακόλουθα:
   (1)    Η οδηγία 2011/65/ΕΕ επιβάλλει στα κράτη μέλη να διασφαλίζουν ότι ο ηλεκτρικός
          και ηλεκτρονικός εξοπλισμός που διατίθεται στην αγορά δεν περιέχει τις επικίνδυνες
          ουσίες που παρατίθενται στο παράρτημα II της εν λόγω οδηγίας. Ο περιορισμός αυτός
          δεν ισχύει για τις εξαιρούμενες εφαρμογές που παρατίθενται στο παράρτημα III της
          οδηγίας 2011/65/ΕΕ.
   (2)    Οι κατηγορίες του ηλεκτρικού και ηλεκτρονικού εξοπλισμού στις οποίες εφαρμόζεται
          η οδηγία 2011/65/ΕΕ παρατίθενται στο παράρτημα I της εν λόγω οδηγίας.
   (3)    Το εξασθενές χρώμιο είναι ουσία που υπόκειται σε περιορισμό και παρατίθεται στο
          παράρτημα II της οδηγίας 2011/65/ΕΕ.
   (4)    Στο παράρτημα III της οδηγίας 2011/65/ΕΕ περιλαμβάνεται εξαίρεση από τον
          περιορισμό για τη χρήση του εξασθενούς χρωμίου ως αντιδιαβρωτικού του ψυκτικού
          συστήματος από ανθρακούχο χάλυβα στα ψυγεία απορρόφησης με κατά βάρος
          περιεκτικότητα 0,75 % στο ψυκτικό διάλυμα («η εξαίρεση»). Για τις κατηγορίες 1 έως
          7 και 10, η εξαίρεση επρόκειτο να παύσει να ισχύει στις 21 Ιουλίου 2016, σύμφωνα με
          το άρθρο 5 παράγραφος 2 δεύτερο εδάφιο της εν λόγω οδηγίας.
   (5)    Στις 20 Ιανουαρίου 2015 η Επιτροπή έλαβε αίτηση για ανανέωση της εξαίρεσης
          («αίτημα ανανέωσης») εντός της προθεσμίας που ορίζεται στο άρθρο 5 παράγραφος 5
          της οδηγίας 2011/65/ΕΕ. Σύμφωνα με τη διάταξη αυτή, η εξαίρεση εξακολουθεί να
          ισχύει έως ότου ληφθεί απόφαση σχετικά με το αίτημα ανανέωσης.
   (6)    Η αξιολόγηση του αιτήματος ανανέωσης περιλάμβανε διαβουλεύσεις με τα
          ενδιαφερόμενα μέρη σύμφωνα με το άρθρο 5 παράγραφος 7 της οδηγίας 2011/65/ΕΕ.
          Η αξιολόγηση, με βάση τις αποφάσεις της Επιτροπής σχετικά με τις χορηγήσεις
          αδειών για τη διάθεση στην αγορά με σκοπό τη χρήση και/ή για τη χρήση ουσιών που
   10
          ΕΕ L 174 της 1.7.2011, σ. 88.
EL                                               5                                            EL
 ---pagebreak---         απαριθμούνται στο παράρτημα XIV του κανονισμού (ΕΚ) αριθ. 1907/200611,
        κατέληξε στο συμπέρασμα ότι η ισχύουσα εξαίρεση όσον αφορά τις κατηγορίες 1 έως
        7 και 10 πρέπει να χωριστεί σε δύο επιμέρους καταχωρίσεις με διατύπωση που να
        αντικατοπτρίζει σαφώς την επιστημονική και τεχνική πρόοδο όσον αφορά την
        υποκατάσταση του εξασθενούς χρωμίου, η οποία διαφέρει ανάλογα με το είδος της
        εφαρμογής.
   (7)  Το εξασθενές χρώμιο [Cr(VI)] δρα ως αντιδιαβρωτικό του ψυκτικού συστήματος από
        ανθρακούχο χάλυβα στα ψυγεία απορρόφησης. Χρησιμοποιείται για τη δημιουργία
        επίστρωσης στην εσωτερική επιφάνεια των χαλύβδινων σωλήνων με σκοπό την
        προστασία τους από το ψυκτικό διάλυμα που περιέχει διαβρωτική αμμωνία.
   (8)  Για εφαρμογές με ισχύ εισόδου ≥ 75 W και για συστήματα που λειτουργούν πλήρως
        με μη ηλεκτρικούς θερμαντήρες (που αντιστοιχούν σε εφαρμογές με αναγεννητή σε
        υψηλές θερμοκρασίες) που καλύπτονται από την τρέχουσα εξαίρεση, η υποκατάσταση
        ή η εξάλειψη του εξασθενούς χρωμίου εξακολουθεί να είναι ανέφικτη από
        επιστημονικής και τεχνικής πλευράς λόγω της έλλειψης αξιόπιστων υποκατάστατων.
        Ενδεχόμενη εξαίρεση για τις εν λόγω εφαρμογές συνάδει με τον κανονισμό (ΕΚ) αριθ.
        1907/2006 του Ευρωπαϊκού Κοινοβουλίου και του Συμβουλίου12 και, συνεπώς, δεν
        αποδυναμώνει την προστασία του περιβάλλοντος και της υγείας που παρέχεται απ’
        αυτόν.
   (9)  Ως εκ τούτου, είναι σκόπιμο να εγκριθεί το αίτημα ανανέωσης για εφαρμογές που
        χρησιμοποιούν αναγεννητή σε υψηλές θερμοκρασίες έως τις 21 Ιουλίου 2021,
        σύμφωνα με το άρθρο 4 παράγραφος 3 και το άρθρο 5 παράγραφος 2 δεύτερο εδάφιο
        της οδηγίας 2011/65/ΕΕ. Εάν ληφθούν υπόψη τα αποτελέσματα των συνεχιζόμενων
        προσπαθειών για την εξεύρεση αξιόπιστου υποκατάστατου, δεν είναι πιθανό η
        διάρκεια ισχύος της εξαίρεσης να έχει δυσμενείς επιπτώσεις στην καινοτομία.
   (10) Για εφαρμογές με ισχύ εισόδου < 75 W (που αντιστοιχούν σε αναγεννητή σε χαμηλές
        θερμοκρασίες) που καλύπτονται επί του παρόντος από την εξαίρεση, οι όροι
        ανανέωσης που προβλέπονται στο άρθρο 5 παράγραφος 1 της οδηγίας 2011/65/ΕΕ δεν
        πληρούνται πλέον και, ως εκ τούτου, το αίτημα ανανέωσης θα πρέπει να απορριφθεί.
        Σύμφωνα με το άρθρο 5 παράγραφος 6 της εν λόγω οδηγίας, η εξαίρεση για τις εν
        λόγω εφαρμογές θα πρέπει να λήγει 12 μήνες μετά την ημερομηνία έναρξης ισχύος
        της παρούσας οδηγίας.
   (11) Για τις κατηγορίες 8, 9 και 11, η υφιστάμενη εξαίρεση παραμένει σε ισχύ σύμφωνα με
        τις περιόδους ισχύος που ορίζονται στο άρθρο 5 παράγραφος 2 δεύτερο εδάφιο της
        οδηγίας 2011/65/ΕΕ. Για λόγους νομικής σαφήνειας, οι ημερομηνίες λήξης θα πρέπει
        να οριστούν στο παράρτημα III της εν λόγω οδηγίας.
   (12) Συνεπώς, η οδηγία 2011/65/ΕΕ θα πρέπει να τροποποιηθεί αναλόγως,
   11
        Περίληψη των αποφάσεων της Ευρωπαϊκής Επιτροπής σχετικά με τις χορηγήσεις αδειών για τη
        διάθεση στην αγορά με σκοπό τη χρήση και/ή για τη χρήση ουσιών που απαριθμούνται στο παράρτημα
        XIV του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου για
        την καταχώριση, την αξιολόγηση, την αδειοδότηση και τους περιορισμούς των χημικών προϊόντων
        (REACH) (ΕΕ C 48 της 15.2.2017, σ. 9).
   12
        Κανονισμός (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης
        Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των
        χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων
        (ΕΕ L 396 της 30.12.2006, σ. 1).
EL                                                 6                                                   EL
 ---pagebreak---    ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
                                            Άρθρο 1
   Το παράρτημα III της οδηγίας 2011/65/ΕΕ τροποποιείται σύμφωνα με το παράρτημα της
   παρούσας οδηγίας.
                                            Άρθρο 2
   1.      Τα κράτη μέλη εγκρίνουν και δημοσιεύουν, το αργότερο την [τελευταία ημέρα του
           12ου μήνα από την ημερομηνία έναρξης ισχύος της παρούσας οδηγίας], τις
           νομοθετικές, κανονιστικές και διοικητικές διατάξεις που είναι αναγκαίες για τη
           συμμόρφωση με την παρούσα οδηγία. Ανακοινώνουν αμέσως στην Επιτροπή το
           κείμενο των εν λόγω διατάξεων.
           Εφαρμόζουν τις διατάξεις αυτές από την [τελευταία ημέρα του 12ου μήνα από την
           ημερομηνία έναρξης ισχύος της παρούσας οδηγίας + 1 ημέρα].
           Οι διατάξεις αυτές, όταν θεσπίζονται από τα κράτη μέλη, αναφέρονται στην
           παρούσα οδηγία ή συνοδεύονται από παρόμοια αναφορά κατά την επίσημη
           δημοσίευσή τους. Ο τρόπος της αναφοράς αποφασίζεται από τα κράτη μέλη.
   2.      Τα κράτη μέλη ανακοινώνουν στην Επιτροπή το κείμενο των ουσιωδών διατάξεων
           εσωτερικού δικαίου τις οποίες θεσπίζουν στον τομέα που διέπεται από την παρούσα
           οδηγία.
                                            Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη
   Εφημερίδα της Ευρωπαϊκής Ένωσης.
                                            Άρθρο 4
   Η παρούσα οδηγία απευθύνεται στα κράτη μέλη.
   Βρυξέλλες, 17.12.2019
                                             Για την Επιτροπή
                                             Η Πρόεδρος
                                             Ursula VON DER LEYEN
EL                                             7                                           EL
 ---documentbreak---                             ΕΥΡΩΠΑΪΚΗ
                            ΕΠΙΤΡΟΠΗ
                                                 Βρυξέλλες, 17.12.2019
                                                 C(2019) 9099 final
                                                 ANNEX 1
                                      ΠΑΡΑΡΤΗΜΑ
                                           της
                        κατ’ εξουσιοδότηση οδηγίας της Επιτροπής
   για την τροποποίηση, με σκοπό την προσαρμογή στην επιστημονική και τεχνική πρόοδο,
    του παραρτήματος III της οδηγίας 2011/65/ΕΕ του Ευρωπαϊκού Κοινοβουλίου και του
      Συμβουλίου όσον αφορά εξαίρεση για το εξασθενές χρώμιο ως αντιδιαβρωτικό του
          ψυκτικού συστήματος από ανθρακούχο χάλυβα στα ψυγεία απορρόφησης
EL                                                                                    EL
 ---pagebreak---                                       ΠΑΡΑΡΤΗΜΑ
   Στο παράρτημα III της οδηγίας 2011/65/ΕΕ, η καταχώριση 9 αντικαθίσταται από το
   ακόλουθο κείμενο:
   «9         Εξασθενές χρώμιο ως              Ισχύει για τις κατηγορίες 8, 9 και 11 και
              αντιδιαβρωτικό του ψυκτικού      λήγει:
              συστήματος από ανθρακούχο
                                                    την 21η Ιουλίου 2021 για τις
              χάλυβα στα ψυγεία
                                                       κατηγορίες 8 και 9 εκτός από τα
              απορρόφησης, έως ποσοστό
                                                       ιατροτεχνολογικά προϊόντα για
              0,75 % κατά βάρος του
                                                       διάγνωση in vitro και τα βιομηχανικά
              ψυκτικού διαλύματος
                                                       όργανα παρακολούθησης και
                                                       ελέγχου·
                                                    την 21η Ιουλίου 2023 για τα
                                                       ιατροτεχνολογικά προϊόντα για
                                                       διάγνωση in vitro της κατηγορίας 8·
                                                    την 21η Ιουλίου 2024 για τα
                                                       βιομηχανικά όργανα
                                                       παρακολούθησης και ελέγχου της
                                                       κατηγορίας 9 και για την κατηγορία
                                                       11.
   9(α)-I     Έως 0,75 % κατά βάρος            Ισχύει για τις κατηγορίες 1-7 και 10 και λήγει
              περιεκτικότητα σε εξασθενές      στις [δώδεκα μήνες μετά τη δημοσίευση της
              χρώμιο το οποίο                  κατ’ εξουσιοδότηση οδηγίας στην Επίσημη
              χρησιμοποιείται ως               Εφημερίδα].
              αντιδιαβρωτικό στο ψυκτικό
              διάλυμα των ψυκτικών
              συστημάτων από ανθρακούχο
              χάλυβα στα ψυγεία
              απορρόφησης
              (συμπεριλαμβανομένων των μίνι
              μπαρ) που έχουν σχεδιαστεί για
              να λειτουργούν πλήρως ή εν
              μέρει με ηλεκτρικό θερμαντήρα,
              με μέση χρησιμοποιούμενη ισχύ
              εισόδου < 75 W υπό σταθερές
              συνθήκες λειτουργίας
   9(α)-II    Έως 0,75 % κατά βάρος            Ισχύει για τις κατηγορίες 1-7 και 10 και λήγει
              περιεκτικότητα σε εξασθενές      στις 21 Ιουλίου 2021.»
              χρώμιο το οποίο
              χρησιμοποιείται ως
              αντιδιαβρωτικό στο ψυκτικό
              διάλυμα των ψυκτικών
              συστημάτων από ανθρακούχο
              χάλυβα στα ψυγεία
              απορρόφησης που:
               είναι σχεδιασμένα ώστε να
EL                                           1                                                EL
 ---pagebreak---      λειτουργούν πλήρως ή εν
     μέρει με ηλεκτρικό
     θερμαντήρα, με μέση
     χρησιμοποιούμενη ισχύ
     εισόδου ≥ 75 W υπό
     σταθερές συνθήκες
     λειτουργίας·
    είναι σχεδιασμένα ώστε να
     λειτουργούν πλήρως με μη
     ηλεκτρικό θερμαντήρα.
EL                             2 EL